**DIRECȚIA DE COMUNICARE ȘI RESURSE UMANE**

 **SERVICIUL DE RELAȚII CU PUBLICUL ȘI MASS-MEDIA**

**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 19.03.2018, ora 08.00 – 20.03.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 20.03.2018, ora 07.00**

**RÂURI**

**Institutul Naţional de Hidrologie şi Gospodărire a Apelor** (I.N.H.G.A.) a emis la data de 19.03.2018, ora 10.30, o Actualizare de **AVERTIZARE HIDROLOGICĂ – COD GALBEN şi PORTOCALIU**, valabilă în intervalul 19*.03.2018, ora 11:00 – 20.03.2018, ora 16:00*, vizând **Creșteri de debite și niveluri pe unele râuri din bazinele hidrografice**: *Tur, Crasna, Barcӑu, Nera, Olt, râurile mici din judeţul Constanţa*, **cu posibile depăşiri** ale **COTELOR DE APĂRARE**, în care se precizează următoarele:

**COD GALBEN:**

- **În intervalul 19.03.2018, ora 11:00 – 20.03.2018, ora 16:00,** pe râurile din bazinele hidrografice: Tur – bazin inferior (**judeţul Maramureş)**,Barcӑu – bazin inferior (**judeţul Bihor**)**,** Nera – bazin mijlociu şi inferior (**judeţul Caraş Severin)**, Olt (curs mijlociu şi inferior) – **judeţele: Braşov, Sibiu, Vâlcea şi Olt.**

- **În intervalul 19.03.2018, ora 18:00 – 20.03.2018, ora 16:00,** pe râurile mici din **judeţul Constanţa**.

**COD PORTOCALIU:**

-**În intervalul 19.03.2018, ora 11:00 – 20.03.2018,, ora 16:00,** pe râurile din bazinele hidrografice:Crasna – bazin inferior **(judeţul Satu Mare)**.

Această ACTUALIZARE de **AVERTIZARE HIDROLOGICĂ** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- Braşov, Bihor, Caraş-Severin, Constanţa, Maramureş, Olt, Sibiu şi Vâlcea (8 prefecturi) –* ***COD Galben***.

*- Satu Mare (1 prefectură) –* ***COD PORTOCALIU***.

**Debitele au fost, în general, în scădere**, exceptând râurile din Banat, Dobrogea, cursurile mijlocii și inferioare ale Jiului, Oltului, Vedei, Argeșului, Ialomiței, cursurile inferioare ale râurilor Tur, Someș, Crasna, Barcău, Crișul Negru, Crișul Alb, Arieș, Prut, cursul mijlociu al Mureșului, unde au fost în creștere din cauza precipitațiilor căzute în interval, cedării apei din stratul de zăpadă și propagării.

Creşteri de niveluri și debite, în urma precipitațiilor slabe căzute în interval și cedării apei din stratul de zăpadă, s-au înregistrat și pe unele râuri mici din Crișana.

Din informațiile primite până la ora 600, se situează peste:

- **COTA DE PERICOL** râul Crasna – Domăneşti (550+35)-jud.SM (sector îndiguit);

- **COTELE DE INUNDAŢIE** râurile la stațiile hidrometrice: Tur – Micula (310+23)-jud.SM, Crasna – Berveni (590+70)-SM (sector îndiguit), toate sectoare îndiguite;

- **COTELE DE ATENȚIE** râurile la stațiile hidrometrice Barcău – Balc (400+12)-jud.BH, Marghita (250+42)-jud.BH și Sălard (510+50)-jud.BH, Chizdia – Ghizela (250+8)-jud.TM, Olt – Micfalău (210+6)-jud.CV și Hoghiz (300+38)- jud.BV, Urlui – Furculești (150+19)- jud.TR.

În interval, s-au situat peste **COTELE DE ATENȚIE** râurile la stațiile hidrometrice: Târnava Mică – Târnăveni (250+23)-jud.MS, Jiu – Răcari (330+18)-jud.DJ.

Formaţiunile de gheaţă (gheaţă la maluri, năboi) prezente pe unele râuri din nordul, centrul, estul și sudul țării au fost în extindere şi intensifcare.

S-a extins curgerea de năboi pe majoritatea râurilor.

 Debitele se situează, în general, la valori peste mediile lunare multianuale, exceptând afluenţii Bârladului care se situează la valori cuprinse între 30% şi 60% din acestea.

 Este în vigoare **AVERTIZAREA HIDROLOGICĂ nr. 15** din 19.03.2018.

**Debitele vor fi, în general, în scădere**, exceptând râurile din Dobrogea, cursurile inferioare ale râurilor Crasna, Barcău, Bega, Timiș, Bârzava, Moravița, Caraș, Nera, Cerna, Jiu, Olt, Vedea, Argeș, Ialomița și Prut.

Sunt posibile creşteri de niveluri și debite, ca urmare a precipitațiilor slabe prevăzute și cedării apei din stratul de zăpadă și pe unele râuri mici din sud-estul țării.

Se vor situa peste:

- **COTA DE PERICOL** râul Crasna – Domăneşti (550)-jud.SM (sector îndiguit);

- **COTELE DE INUNDAŢIE** râurile la stațiile hidrometrice: Tur – Micula (310+30)-jud.SM, Crasna – Berveni (590+45)-SM (sector îndiguit), toate sectoare îndiguite;

- **COTELE DE ATENȚIE** râurile la stațiile hidrometrice: Tur – Turulung (360+14)-jud.SM, Barcău – Marghita (250+20)-jud.BH și Sălard (510+25)-jud.BH, Târnava Mică – Blaj (320)-jud.AB, Olt – Hoghiz (300+10)- jud.BV, Urlui – Furculești (150+5)- jud.TR.

Formaţiunile de gheaţă (gheaţă la maluri, năboi) prezente pe unele râuri din nordul, centrul, estul și sudul țării vor fi în extindere şi intensifcare.

Se va extinde curgerea de năboi pe majoritatea râurilor.

Se menţine în vigoare **AVERTIZAREA HIDROLOGICĂ nr. 15** din 19.03.2018**.**

**DUNĂRE**

**Debitul la intrarea în ţară (secţiunea Baziaş), în intervalul 09.03 – 10.03.2018, a fost în creştere, având valoarea de 9900 m3/s**, peste media multianuală a lunii martie (6700 m3/s).

 În aval de Porţile de Fier, debitele au fost în creștere pe sectoarele Gruia – Bechet și Tr. Măgurele – Tulcea și în scădere la Corabia.

 Din informațiile primite până la ora 600, nivelurile se situează peste:

-**COTA DE INUNDAȚIE** stația hidrometrică Bechet (600+3) – jud. DJ;

 -**COTELE DE ATENŢIE** la staţiile hidrometrice: Gruia (610+46) – jud. MH, Calafat (550+15)-jud.DJ, Corabia (500+7)-jud.OT, Tr. Măgurele (500+15) – jud. TR, Zimnicea (530+32) – jud. TR, Olteniţa (550+12) – jud. CL, Feteşti (565+5) – jud. IL, Cernavodă (500+25)– jud. CT, Isaccea (380+30) – jud. TL și Tulcea (320+16) – jud. TL.

 Este în vigoare **ATENŢIONAREA HIDROLOGICĂ nr. 12** din 16.03.2018.

**Debitul la intrarea în ţară (secţiunea Baziaş) va fi în creştere (10000 m3/s).**

Pe tot sectorul aval de Porţile de Fier debitele vor fi în creştere.

Nivelurile se vor situa peste **COTELE DE APĂRARE** la staţiile hidrometrice: Gruia, Bechet, Corabia, Tr. Măgurele, Zimnicea, Olteniţa, Fetești, Cernavodă, Hârșova, Isaccea și Tulcea cu 2-34 cm.

Se menţineîn vigoare **ATENŢIONAREA HIDROLOGICĂ nr. 12** din 16.03.2018.

**Se situează în faza I de apărare următoarele sectoare de dig:**

- Bujoru – Pietroșani, Zimnicea – Năsturelu (jud. Teleorman);

- Dig Harsova-Ciobanu (km 2+500, km 13+950), Dig Ciobanu- Garliciu (km 19+150, km 25+450, km 21+950), Dig Oltina, Dig Topalu II (județul Constanţa) ;

- Dig Bădălan (jud Galați);

- Titcov din I.M.B., Călmățui-Gropeni-Chișcani (comp. 1 și 2), B.D.S. și Vărsătura (județul Brăila) ;

- Gârliciu Dăeni, Ostrov-Peceneaga, Peceneaga-Turcoaia, Măcin-Iglița-Carcaliu, 23 August-Grindu, Grindu-Canton km 30, Tulcea-Nufăru, Pardina, Crișan, Letea (adminstrare ANAR), Mahmudia, Măcin, Chilia Veche (administrare consilii locale), (jud. Tulcea).

**Se situează în faza a II-a de apărare următoarele sectoare de dig:**

- Filipoiu, Lungulețu Bălaia, Maicanu, Gemenele, Bandoiu, Bălaia, Maicanu şi Măraşu, din I.M.B, Noianu-Chișcani, dig Municipiu și Călmățui-Gropeni-Chișcani (comp. 3) (județul Brăila) ;

- Dig Topalu I, Dig Dunărea (pr. Dunărea), Dig Ostrov (județul Constanţa);

- din Smârdan 23 August, I şi II, Canton km30 Ciulineţ, Ciulineţ Isaccea, T. Vladimirescu, Gorgova, dig R3 (administrarea ANAR), dig loc. Smârdan , loc. Nufăru-Victoria (administrare consilii locale) (jud. Tulcea);

 **Se situează în faza a III-a de apărare următoarele sectoare de dig:**

- dig R4 din administrarea ANAR, dig  Șosea Măcin-Smârdan – administrarea Companiei Naţionale de Străzi şi Drumuri Naţionale (județul Tulcea).

**2.** **Situaţia meteorologică în intervalul 19.03.2018, ora 09.00 – 20.03.2018, ora 06.00**

**A.N.M.** a emis, la data de 19.03.2018, ora 13.30, **o Actualizare de ATENŢIONARE Meteorologică, cod Galben şi INFORMARE Meteorologică, astfel:**

**Actualizare ATENŢIONARE Meteorologică, cod Galben:**

valabilă în intervalul **19.03.2018, 18:00 – 20.03.2018, 15:00,** vizând **precipitații moderate cantitativ, mai ales sub formă de lapoviță și ninsoare, strat de zăpadă local consistent, polei, intensificări ale vântului,** conform căreia:

-În Banat, cea mai mare parte a Olteniei, precum și în zona Carpaților Occidentali și în vestul Carpaților Meridionali începând din seara zilei de luni (19 martie) și până în dimineața zilei de marți (20 martie), temporar vor fi mai ales ninsori moderate cantitativ și se va depune strat de zăpadă, local mai consistent. Îndeosebi în sudul Olteniei se va forma polei.

Pe arii relativ extinse în Muntenia, în special seara și în prima parte a nopții de luni spre marți (19/20 martie), vor fi precipitații, mai ales sub formă de lapoviță, și, local, se va semnala polei, apoi vor predomina ninsorile și se va depune strat de zăpadă, în general de 10 … 15 cm.

În Dobrogea vor fi precipitații sub formă de ploaie, lapoviță și ninsoare, izolat mai însemnate cantitativ, în jur de 15…20 l/mp, și se va produce polei.

Temporar, vântul va prezenta intensificări cu viteze, în general, de 50...55 km/h, mai mari în zona montană înaltă, dar și pe litoral pe parcursul zilei de marți (20 martie) unde vor atinge 65 km/h.

**INFORMARE Meteorologică:**

valabilă în intervalul **19.03.2018, ora 13.30 – 20.03.2018, ora 20.00,** vizând **precipitații mai ales sub formă de ninsoare*,* polei, intensificări ale vântului, vreme deosebit de rece,** conform căreia:

- În intervalul menționat, vor fi perioade cu precipitații mai ales sub formă de lapoviță și ninsoare în cea mai mare parte a țării, astfel că, pe arii restrânse, se va forma polei și, local, se va depune strat de zăpadă. Vântul va avea intensificări temporare în majoritatea regiunilor, cu viteze de 50…60 km/h, iar în zona montană înaltă rafalele vor depăși 70…80 km/h, viscolind și spulberând zăpada. Vremea se va menține deosebit de rece pentru această perioadă.

Aceste mesaje au fost transmise de Centrul Operativ pentru Situaţii de Urgenţă al Ministerului Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către:*

*- toate Comitetele Judeţene pentru Situaţii de Urgenţă ale ţării (42 prefecturi) - INFORMARE Meteorologică.*

*- Arad, Bihor, Brăila, Buzău, Caraş-Severin, Călaraşi, Constanţa, Dâmboviţa, Dolj, Giurgiu, Gorj, Hunedoara, Ialomiţa, Ilfov, Mehedinţi, Olt, Prahova, Teleorman, Timiş, Tulcea şi Municipiul Bucureşti (21 prefecturi) – ATENŢIONARE METEOROLOGICĂ, COD Galben.*

**ÎN ŢARĂ**

**Valorile termice diurne au fost mai scăzute** decât în intervalul anterior în jumătatea de sud a țării și pe arii restrânse în centru, iar în restul teritoriului, în general, mai ridicate. În aceste condiții, vremea a fost mai rece decât în mod obișnuit la această dată, în cea mai mare parte a țării, chiar deosebit de rece în vest, în sud și în est, unde, față de mediile climatologice specifice perioadei, abaterile negative au fost de peste 11-13 grade. Temperaturile maxime s-au încadrat între -6 grade la Suceava, Cotnari și Piatra Neamț și 10 grade la Dumbrăveni și Odorhei. Cerul a fost mai mult noros și au căzut precipitații, în toate regiunile. Acestea au fost sub formă de ninsoare, iar în Câmpia Română, Câmpia și Dealurile de Vest și izolat în sud-estul Moldovei și în Transilvania și sub formă de lapoviță și ploaie. În Dobrogea, au predominat ploile. Doar în Banat și în vestul Olteniei, local, cantitățile de apă au fost mai însemnate, peste 10-12 l/mp și izolat 16 l/mp (Drobeta - Turnu Severin, din datele primite până la încheierea prezentului raport). S-a format polei pe raza județelor Dolj, Olt, Teleorman, Argeș, Dâmbovița, Prahova, Ilfov, Giurgiu, Ialomița, Călărași, Constanța și Tulcea, dar trecător și izolat și în Caraș-Severin, Buzău, Covasna, Vaslui și Cluj (zona de munte). Vântul a suflat slab și moderat cu unele intensificări în sud-vestul și sudul țării, precum și la munte, cu viteze mai mari în sudul Banatului - 65-70 km/h la rafală și pe crestele Carpaților Merdionali, unde vitezele au depășit 80 km/h. La ora 20.00, era strat de zăpadă la munte, cu grosimi în platformele stațiilor meteorologice de până la 246 cm în Masivul Făgăraș (Bâlea Lac), în Moldova - până la 25 cm, în Oltenia și pe arii restrânse în Maramureș - până la 10 cm, în estul Transilvaniei - până la 7 cm, în cea mai mare parte a Munteniei - până la 5 cm, iar în Banat și pe spații mici din Crișana și Dobrogea sub 3...4 cm. La ora 06, temperatura aerului avea valori cuprinse între -8 grade la Suceava, Rădăuți, Târgu Neamț și Cotnari și 5 grade la Mangalia.

***Observație:*** *Începând de ieri, de la ora 06.00, au fost în vigoare 9 mesaje de atenționare - cod galben - pentru fenomene meteorologice periculoase imediate, emise după cum urmează: câte 3 de SRPV Constanța și CNPM București pentru Muntenia, 2 de SRPV Timișoara și 1 de SRPV Sibiu.*

**LA BUCUREŞTI**

**Vremea a fost închisă și deosebit de rece** la această dată. În prima parte a zilei și din nou spre seară și noaptea au căzut precipitații slabe. Acestea au fost mixte la început și s-a depus polei, apoi predominant sub formă de ninsoare. La ora 20.00 era strat de zăpadă de până la 3 cm la Afumați, 2 cm la Băneasa și 1 cm la Filaret. Vântul a suflat moderat. Temperatura maximă, mai scăzută decât în ziua precedentă, a fost de -4 grade la Afumați și -3 grade la Filaret și Băneasa, iar la ora 06 se înregistrau -5 grade la Afumați și Băneasa și -4 grade la Filaret.

**3. Prognoza meteorologică în intervalul 20.03.2018, ora 09.00 – 21.03.2018, ora 09.00**

**ÎN ŢARĂ**

**Vremea se va menține deosebit de rece**. Cerul va fi mai mult noros și se vor semnala precipitații - ziua, în nordul, centrul, estul și sud-estul țării și izolat în rest, iar noaptea, local, în regiunile sud-vestice. Acestea vor fi sub formă de ninsoare în zona montană și în Moldova; ploaie și lapoviță în Dobrogea și pe arii restrânse în Muntenia și mixte în rest. Local, în sud-est și izolat în restul teritoriului, se va forma polei. Vântul va sufla slab și moderat, cu unele intensificări în centru și în sud-est, cu viteze în general de 50...55 km/h, dar și la munte, cu rafale de peste 70...80 km/h, în special pe creste. Temperaturile maxime se vor încadra, în general, între -5 și 5 grade, iar cele minime vor fi cuprinse între -9 și 1 grad.

**LA BUCUREŞTI**

**Vremea se va menține deosebit de rece; temperatura maximă va fi de 0...1 grad, iar cea minimă de -7...-5 grade, mai coborâtă la periferia orașului**. **Ziua**, cerul va fi mai mult noros și **va continua să ningă până în orele amiezii, astfel că se va depune strat nou de zăpadă, ce va totaliza în jur de 7...12 cm, izolat posibil 15 cm**. În partea a doua a intervalului cerul va deveni variabil. Vântul va sufla slab și moderat.

**4. Buletin nivometeorologic valabil pentru masivele Bucegi şi Făgăraş (versantul nordic)**

**emis pentru perioada 19 martie 2018, ora 20.00 – 20 martie 2018, ora 20.00.**

**STAREA STRATULUI DE ZĂPADĂ în ultimele 24 de ore:**

Vremea a continuat să se răcească şi a fost, în general, închisă. Cerul a fost mai mult noros şi s-au semnalat precipitaţii mixte slabe, ce au avut şi caracter de aversă, predominant sub formă de ninsoare. Vântul a suflat slab şi moderat, cu intensificări pe creste, unde au atins la rafală viteze de 80 km/h, viscolind zăpada. Local în zona înaltă s-a semnalat ceață. Stratul de zăpadă nu a prezentat variaţii mai mari de 5 cm.

La ora 14.00, stratul de zăpadă măsura 246 cm la Bâlea-Lac, 208 cm la Vf. Omu, 47 cm la Sinaia, 8 cm la Predeal şi 5 cm la Fundata.

**EVOLUŢIA VREMII PENTRU INTERVALUL 19.03.2018 ora 20 – 20.03.2018 ora 20.00:**

Vremea va fi, în general, închisă şi rece. Cerul va fi noros, va ninge în întreaga zonă montană şi se va depune un strat nou de zăpadă care pe alocuri va depăşi 10-20 cm. Vântul va sufla slab şi moderat, cu intensificări locale de peste 60-70 km/h din sector predominant sud-vestic, mai ales în zona înaltă, unde va viscoli zăpada. Local se va semnala ceaţă asociată şi cu depunere chiciură în zonele înalte.

**Peste 1800 m:** temperaturi minime: -10 la -8 gr.C; temperaturi maxime: -7 la -4 gr.C

**Sub 1800 m:** temperaturi minime: -8 la -4 gr.C; temperaturi maxime: -4 la -1 gr.C.

**STABILITATEA şi EVOLUŢIA STRATULUI de ZĂPADĂ:**

**La altitudini de peste 1800 m: RISC MARE (4)**

Temperaturile exclusiv negative şi ninsorile moderate cantitativ vor depune un strat nou de cel puţin 10-20 cm de zăpadă uscată de tip pulver, cu coeziune slabă între cristalele componente, ce se vor depune peste actualul strat de 30-40 cm de zăpadă relativ recentă şi puţin stabilizată. În partea superioară a actualului strat se vor menţine şi forma noi plăci de vânt. În aceste condiţii, pe majoritatea pantelor suficient de înclinate, declanşarea avalanşelor este posibilă inclusiv spontan, dar mai ales la supraîncărcări oricât de slabe. Se pot declanşa avalanşe medii, care antrenând straturile mai vechi, vor deveni de dimensiuni mari.

**La altitudini mai mici de 1800 m**: **RISC ÎNSEMNAT (3)**

La suprafaţa actualului strat de zăpadă uşor umezită, datorită temperaturilor uşor negative, se vor forma cruste subţiri de gheaţă, peste care va ninge un strat nou de până la 10 -15 cm. Acest nou strat va îngreuna suplimentar stratul total, fiind astfel condiţii de declanşare a avalanşelor de zăpadă umedă, mai ales la altitudini de 1600 -1800 m. Riscul va fi amplificat la supraîncărcări cu turişti sau schiori, în situaţii izolate putând fi antrenat întregul strat de zăpadă.

**Notă: RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MARE -** cod roşu **(4)** ■**:** Stratul de zăpadă este puţin stabilizat pe majoritatea pantelor suficient de înclinate; Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**ABA Argeş Vedea Piteşti** revine cu informaţii suplimentare cu privirea la poluarea accidentală de la data de 18.03.2018, în jurul orei 19.30, ca urmare scurgerilor de produs petrolier (ţiţei) pe Valea Ciorila (afl.stânga al r.Vedea).

 ABA Argeş Vedea Piteşti informează că în urma deplasării pe teren a reprezentanţilor SHI Olt au fost constatate următoarele:

- Poluarea cu ţiţei s-a produs urmare a unei fisuri la conducta de transport ţiţei;

- Reprezentanţii CONPET SA au oprit pomparea, s-au inchis ventilele (pentru siguranţă s-a pus conducta în scurgere);

- Echipa de intervenţie a CONPET SA s-a deplasat la faţa locului pentru limitarea poluării şi au intervenit prin montarea de baraje absorbante (5 baraje) şi de reţinere pe cursul de apă şi s-a împrăştiat absorbant biodegradabil;

- Poluarea s-a extins pe o lungime a r. Vedea de aproximativ 8 km;

- A fost anunţată firma de ecologizare SC.ENVIROTECH SRL Constanţa.

La data de 19.03.2018, reprezentanţii SHI Olt vor verifica la faţa locului lucrările de ecologizare a zonei, urmând a se intocmi un Proces Verbal cu termene pentru finalizarea acesteia.

**ABA Argeş Vedea Piteşti, APM Teleorman și GNM CJ Teleorman** revin cuinformaţii referitoare la producerea, la data de 11.03.2018, la ora 12.30, unei poluări accidentale cu cca 100 litri ţiţei, din cauza avariei la conducta nefuncţională în zona Parcului 26 Cosmeşti, la cca 30 m de pârâul Sericu, care aparţine SC OMV PETROM SA Zona de Producţie IV Moesia Bolintin Vale, fiind afectate cca 100 mp islaz si 200 mp curs pârâu Sericu distribuiţi neuniform pe luciul apei. Măsuri întreprinse: s-a izolat conducta, s-au montat baraje plutitoare pe cursul apei, s-a împrăştiat material absorbant, s-a acţionat pentru evitarea extinderii poluării. Conform informaţiilor transmise de către reprezentanţii OMV Petrom, la data de 16.03.2018 au fost finalizate lucrările de ecologizare a zonei, urmând ca în cursul zilei de 19.03.2018, reprezentanţii IBA – SGA Teleorman să verifice lucrările de ecologizare efectuate şi să declare stoparea poluării.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate la data de 18.03.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională și europeană, cu valoarea limită zilnică de 50 µg/mc.

**GNM CJ Vâlcea** revine cuinformaţii referitoare la incendiul de la data de 17.03.2018, ora 11.15, la depozitul de deşeuri menajere neconform din localitatea Măldăreşti, judeţul Vâlcea, operator S.C. SACOMET S.A.. Incendiul s-a manifestat pe o suprafaţă relativ restrânsă, manifestându-se într-un singur punct al depozitului. Echipajele I.S.U. Vâlcea au intervenit cu cu motopompe care se alimentează dintr-un pârâu local, deoarece accesul autospecialelor pentru stingere este îngreunat, având dificultăţi la accesul focarelor, din cauza condiţiilor meteorologice. Incendiul a fost stins în aceeaşi zi, la ora 13.45, fiind afectată o suprafaţă de 200 mp. Menționăm că Depozitul de deșeuri de la Măldărești a fost închis din data 16 iulie 2017, conform prevederilor H.G. 349/2005.

1. **În domeniul solului şi vegetaţiei**

**APM Prahova şi GNM CJ Prahova** informează despre **o poluare a solului, pe circa 3 mp sol islaz, cu 15 litri ţiţei, la data de 19.03.2018, ora 10.30, în zona sat. Buda, jud. Prahova, ca urmare a avarierii prin coroziune a conductei de transport ţiţei a OMV Petrom SA**. Echipa de mentenanţă a sectorului Ploieşti Băicoi s-a deplasat în zonă pentru remedierea avariei. S-a împrăştiat material absorbant pe terenul afectat.

**GNM CJ Dâmboviţa şi APM Dâmboviţa** revin cu informaţii despre finalizarea ecologizării, la data de 15.03.2018, a efectelor **poluării accidentale cu circa 1 mc ţiţei, a solului, cu suprafaţa 5 mp, teren necultivat, proprietate publică, din localitatea Bucşani, la supratraversare pârâu Pascov. jud. Dâmboviţa, de la data de 07.02.2018, ora 08.50**. Cauza a fost o avarie provocată de persoane necunoscute, în scop infracţional de sustragere produse petroliere, pe conducta de transport ţiţei Silişte Ploieşti aparţinând SC Conpet SA Ploieşti - Sector Moreni -Siliştea. S-a oprit pomparea, s-a izolat zona, s-a remediat avaria, s-a efectuat colectarea ţiţeiului într-o groapă de poziţe, s-a vidanjat combustibilul. S-a ecologizat suprafața afectată de poluare cu societate autorizată (decopertarea zonei, încărcarea și transportul deșeurilor solide de la remedierea solului cu conținut de substanțe periculoase, rezultate în urma decopertării zonei, copertarea suprafeței supusă lucrărilor de ecologizare.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare, în intervalul 18.03.2018 - 19.03.2018, şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE